
_START_ARTICLE_
Valg i 2015 af partileder for Labour (UK)
_START_PARAGRAPH_
Valget af en ny partileder for Labour (UK) fandt sted i maj – juni 2015._NEWLINE_Ved parlamentsvalget i Storbritannien den 7. maj 2015 led Labour et stort nederlag. Den 8. maj meddelte Ed Miliband, at han ville træde tilbage som partileder. Partiets næstformand Harriet Harman blev indsat som midlertidig partileder.
_START_SECTION_
Urafstemningen om en ny leder af Labour
_START_PARAGRAPH_
Urafstemningen om posten som partileder startede den 14. august.  Den 12. september 2015 blev der offentliggjort, at Jeremy Corbyn havde fået 59,5 procent af stemmerne, og at han dermed var valgt som Labours leder._NEWLINE_De resterende stemmer fordelte sig med 19,0 procent til Andy Burnham, 17,0 procent til Yvette Cooper og 4,5 procent til Liz Kendall.